/* KUMM/2011/0242 finali */ RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni tar-Regolament tal-Kunsill (KE, Euratom) Nru 58/97 u tar-Regolament (KE) Nru 295/2008 tal-Parlament Ewropew u tal-Kunsill dwar statistika strutturali kummerċjali (formulazzjoni mill-ġdid) li ħassar u ħa post ir-Regolament Nru 58/97





[pic] | IL-KUMMISSJONI EWROPEA | Brussel 4.5.2011 KUMM(2011) 242 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni tar-Regolament tal-Kunsill (KE, Euratom) Nru 58/97 u tar-Regolament (KE) Nru 295/2008 tal-Parlament Ewropew u tal-Kunsill dwar statistika strutturali kummerċjali (formulazzjoni mill-ġdid) li ħassar u ħa post ir-Regolament Nru 58/97 RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni tar-Regolament tal-Kunsill (KE, Euratom) Nru 58/97 u tar-Regolament (KE) Nru 295/2008 tal-Parlament Ewropew u tal-Kunsill dwar statistika strutturali kummerċjali (formulazzjoni mill-ġdid) li ħassar u ħa post ir-Regolament Nru 58/97 WERREJ 1. INTRODUZZJONI 3 2. ŻVILUPPI REGOLATORJI 3 3. ID-DISPONIBBILTÀ U L-KWALITÀ TAD-DEJTA DWAR L-ISTATISTIKA STRUTTURALI KUMMERĊJALI 4 3.1. Gruppi ta’ dejta ewlenin 4 3.2. Il-puntwalità, l-aċċessibilità u r-rilevanza tal-gruppi tad-dejta 5 3.3. Regoli ta’ kunfidenzjalità u implimentazzjoni 7 3.4. Preċiżjoni 7 3.5. Koerenza u komparabilità 7 4. KONFORMITÀ MAL-ISTATISTIKA MAR-REGOLAMENT DWAR L-ISTATISTIKA STRUTTURALI KUMMERĊJALI (SBS) 7 5. IL-PIŻ FUQ IN-NEGOZJI U L-AZZJONI SABIEX JITNAQQAS 7 5.1. Introduzzjoni 7 5.2. Azzjonijiet meħuda biex jitnaqqas il-piż 7 6. ŻVILUPPI OĦRA 7 INTRODUZZJONI L-għan tar-Regolament tal-Kunsill Nru 58/97 (minn hawn ’il quddiem imsejjaħ “ir-Regolament Nru 58/97” jew “ir-Regolament SBS”), kif stipulat fl-Artikolu 1, huwa li jistabbilixxi qafas komuni għall-ġbir, il-kumpilazzjoni, it-trażmissjoni u l-evalwazzjoni ta’ statistika tal-Komunità fuq l-istruttura, l-attività, il-kompetittività u l-prestazzjoni tal-kummerċ fil-Komunità. Ir-Regolament SBS jistipula normi, standards u definizzjonijiet meħtieġa għall-produzzjoni ta’ statistika tal-Komunità komparabbli. Dan ir-rapport ikopri l-implimentazzjoni tar-Regolament (KE) Nru 58/97. Ta’ min jinnota li r-Regolament Nru 58/97 tħassar u ħadlu postu r-regolament (KE) Nru 295/2008 tal-Parlament Ewropew u tal-Kunsill dwar statistika strutturali kummerċjali (formulazzjoni mill-ġdid) (minn hawn ’il quddiem imsejjaħ "ir-Regolament Nru 295/2008"). Ir-rapport kien ippreparat parzjalment skont id-dispożizzjonijiet tal-Artikolu 14(1) tar-Regolament Nru 58/97 dwar id-dejta finali għas-sena ta’ referenza 2007 u parzjalment skont id-dispożizzjonijiet tal-Artikolu 13(1) tar-Regolament Nru 295/2008 dwar id-dejta preliminari għas-sena ta’ referenza 2008. Ir-raġuni għall-preparazzjoni tar-rapport kienet il-fatt li l-ewwel gruppi ta’ dejta kompluta li tkopri l-Annessi kollha mar-Regolament Nru 295/2008 bid-dejta tas-sena ta’ referenza 2008 mhux se jiġu vvalidati qabel kmieni fl-2011, li huwa tard wisq biex jitressaq rapport fil-limitu ta’ żmien stipulat mir-Regolament Nru 295/2008, għaldaqstant ir-rapportar parzjali skont iż-żewġ Regolamenti. B’mod ġenerali, ir-rapport jagħti tagħrif dwar l-azzjonijiet meħuda mill-Kummissjoni Ewropea biex jiġi żgurat li statistika strutturali kummerċjali Ewropea ta’ kwalità għolja tkun disponibbli għall-utenti, kif ukoll dwar kif u kemm kull wieħed mill-Istati Membri ikun implimenta r-Regolamenti SBS. Barra minn hekk, dan jagħti tagħrif dwar il-piż fuq in-negozji u l-azzjonijiet meħuda mill-Istati Membri biex jitnaqqas dak il-piż. ŻVILUPPI REGOLATORJI Wara r-rapport preċedenti magħmul fl-2007, ir-Regolament SBS tħassar fl-2008, bl-adozzjoni tar-Regolament Nru 295/2008 tal-Parlament Ewropew u tal-Kunsill fil-11 ta’ Marzu 2008. Minħabba l-fatt li fil-passat saru bosta emendi għar-Regolament Nru 58/97, u kienu ppjanati emendi oħra li kellhom jiġu integrati, l-għażla ta’ « formulazzjoni mill-ġdid » kienet ippreferuta għal raġunijiet ta’ ċarezza. L-għanijiet ewlenin tar-regolament kienu biex iwieġbu għall-ħtieġa akbar ta’ dejta statistika, partikolarment għasservizzi, kif ukoll biex fejn huwa possibbli jissimplifika u jnaqqas l-ammont ta’ dejta mitluba. Żdiedu żewġ annessi ġodda mar-Regolament Nru 295/2008 (l-Anness VIII – L-Istatistika Strutturali dwar is-servizzi għan-Negozju u l-Anness IX - L-Istatistika Strutturali dwarid-demografija tan-Negozju) u r-rekwiżiti tad-dejta għas-settur tas servizzi ġew imsaħħa. Barra minn hekk, żdied modulu flessibbli għat-twettiq ta' ġabra speċifika u limitata ta' dejta ad hoc tal-karatteristiċi tal-intrapriżi.Kien deċiż li l-ewwel użu tal-modulu flessibbli tal-formulazzjoni mill-ġdid tal-SBS kellu jkun għal ġbir ta’ dejta dwar “L-Aċċess għall-Finanzi”.Ir-riżultati ta’ dan il-ġbir ta’ dejta huma mistennija fl-2011. Kienu introdotti ukoll xi simplifikazzjonijiet; għadd ta’ varjabbli obbligatorji u mhumiex tħassru u l-frekwenza tal-ġbir tad-dejta għal xi varjabbli nbidlet minn annwali għal multiannwali. Ir-rapport attwali jkopri is-seba’ annessi mar-Regolament Nru 58/97, li jista’ jinstab ukoll mar-Regolament Nru 295/2008 bl-istess titli. Anness I Modulu Komuni għall-Istatistika Strutturali Annwali Anness II Statistika Strutturali fl-Industrija Anness III Statistika Strutturali dwar il-Kummerċ Anness IV Statistika Strutturali fil-Kostruzzjoni Anness V Statistika Strutturali fk-Assigurazzjoni Anness VI Statistika Strutturali Anness VII Statistika Strutturali għall-Fondi tal-Pensjonijiet Skont l-Artikolu 12 tar-Regolament Nru 58/97 (l-Artikolu 11 tar-Regolament Nru 295/2008 tal-Parlament Ewropew u tal-Kunsill), ir-Regolament tal-Kummissjoni (KE) Nru 1618/1999 (ir-Regolament tal-Kummissjoni (UE) Nru 275/2010) jistipulaw il-kriterji għall-evalwazzjoni tal-kwalità tal-istatistika strutturali kummerċjali. ID-DISPONIBBILTÀ U L-KWALITÀ TAD-DEJTA DWAR L-ISTATISTIKA STRUTTURALI KUMMERĊJALI Gruppi ta’ dejta ewlenin Id-dejta tal-Istatistika Strutturali Kummerċjali tagħti stampa komprensiva tal-istruttura, l-iżvilupp u l-karatteristiċi tal-kummerċ Ewropew u tal-attivitajiet varji tiegħu. Bejn wieħed u ieħor, id-dejta tkopri l-attivitajiet kollha tas-suq ħlief għas-settur agrikolu u dak tas-servizzi personali. Il-karatteristiċi ewlenin (varjabbli) koperti mid-dejta tal-SBS huma: - Varjabbli Demografiċi tal-Kummerċ (eż. l-għadd ta’ intrapriżi); - Varjabbli “relatati mal-prestazzjoni” (eż. Introjtu, Valur miżjud); - Varjabbli “relatati mad-dħul”: dħul mill-ħidma (eż. Ħaddiema impjegati, Sigħat maħduma); dħul f’termini ta’ oġġetti u servizzi (eż. L-ammont totali tax-xiri); dħul kapitali (eż. Investimenti f’oġġetti tanġibbli). - Bosta indikaturi importanti derivati huma ġġenerati f’forma ta’ proporzjonijiet ta’ ċerti karatteristiċi monetarji jew valuri per capita . Bosta gruppi ta’ dejta huma trażmessi mill-Istati Membri kollha skont ir-rekwiżiti stipulati mir-Regolament tal-Kummissjoni Nru 251/2009[1] u s-sensiliet ewlenin huma dawk klassifikati bħala: - Statistika annwali tal-intrapriżi; - Analiżi tal-istatistika annwali tal-intrapriżi skont il-klassi tad-daqs; - Statistika annwali reġjonali. - Fis-sensiela dwar l-Istatistika annwali tal-intrapriżi, il-karatteristiċi kollha huma ppubblikati skont il-pajjiż u ddettaljati fuq il-livell tal-klassi (4 numri) tan-NACE Rev. 1.1. Analiżi tal-istatistika annwali tal-intrapriżi skont il-klassi tad-daqs. Il-karatteristiċi kollha huma ppubblikati skont il-pajjiż u ddettaljati għan-NACE REV 1.1.- livell tal-grupp (3 numri) u l-klassi tad-daqs tal-impjiegi. Għall-attivitajiet tal-kummerċ distributtiv, analiżi supplimentari oħra hi disponibbli skont il-klassi tad-daqs tal-introjtu. Fis-serje tal-istatistiki reġjonali annwali, erba’ karatteristiċi huma ppubblikati mir-reġjun NUTS-2[2] u ddettaljati fuq livell ta’ diviżjoni (2 numri) tan-NACE REV 1.1. Għat-taqsima tal-kummerċ distributtiv, id-dejta hija ppubblikata fuq livell ta' grupp (3 numri) tan-NACE Rev. 1.1. Id-dejta mitluba mis-sena ta’ referenza 2008 ’l quddiem se tkun disponibbli fuq il-websajt tal-Eurostat bil-kodiċi l-ġodda għall-klassifikazzjoni tal-attivitajiet (NACE Rev.2). Il-biċċa l-kbira tad-dejta tal-SBS hija miġbura mill-Istituti Nazzjonali tal-Istatistika (NSIs) permezz ta’ stħarriġ statistiku jew stħarriġ tar-reġistru tal-kummerċ, jew minn diversi għejun amministrattivi. L-NSIs jistgħu jużaw wada jew aktar minn dawn l-għejun, skont l-istrateġija ta’ stħarriġ tagħhom, b’kunsiderazzjoni għall-ispejjeż, il-kwalità tad-dejta u l-piż tar-rispons fuq l-intrapriżi. Fil-livell tal-Eurostat, id-dejta kollha li tasal lill-Istati Membri tiġi ċċekkjata skont il-kwalità u tiġi ppubblikata fuq il-websajt tal-Eurostat. Il-puntwalità, l-aċċessibilità u r-rilevanza tal-gruppi tad-dejta 3.2.1. Il-puntwalità tal-gruppi tad-dejta Id-dati ta' skadenza għat-tranżmissjoni (f’xhur, wara tmiem is-sena ta’ referenza) tal-għoti tad-dejta lill-Eurostat huma: - T+10 għal dejta preliminari dwar l-Annessi minn I sa IV; - T+10 għall-Anness VI; - T+12 għall-Annessi V u VII. - T+18 għal dejta finali dwar l-Annessi minn I sa IV; 3.2.2. L-aċċessibilità tad-dejta tal-SBS rilaxxata Id-dejta kollha hi disponibbli mingħajr ħlas fuq il-websajt tal-Eurostat taħt it-tema[3] “Industrija, kummerċ u servizzi”. Fuq il-websajt tal-Eurostat ġiet irrilaxxata dejta definittiva għall-2007 dwar l-Annessi minn V sa VII f’Mejju 2009 u dwar l-Annessi minn I sa IV f'Novembru 2009. L-aggregati tal-UE għal dejta definittiva tal-2007 ġew ikkalkulati fuq il-bażi tad-dejta disponibbli mogħtija mill-Istati Membri u, fil-każ ta’ dejta nieqsa, fuq il-bażi ta’ stimi. L-aggregati tal-UE mhux kunfidenzjali ġew irrilaxxati kmieni fl-2010. Dejta preliminari tal-2008 għall-Annessi minn I sa IV fin-NACE Rev.2 ġiet rilaxxata fuq il-websajt tal-Eurostat f’Jannar 2010 għall-parti l-kbira tal-pajjiżi. 3.2.2.1. Programm tal-pubblikazzjonijiet għall-2009 Minbarra t-tixrid tagħhom fuq il-websajt tal-Eurostat, ir-riżultati ġew ippreżentati wkoll f’għadd ta’ pubblikazzjonijiet, inklużi: pubblikazzjoni Panorama waħda ta’ European Business: Facts and figures , għaxar ħarġiet ta’ Statistics in Focus u fuq taqsima ġdida ddedikata għall-kummerċ Ewropew fuq il-websajt tal-Eurostat. Id-dejta tal-SBS intużat ukoll f’ħafna pubblikazzjonijiet oħrajn. Fl-2009 saru kontributi kbar, partikolarment fil-ktieb annwali tal-Eurostat, il-ktejjeb tal-Eurostat u l-ktieb annwali Reġjonali. Barra minn hekk, min-nofs l-2009, ġiet żviluppata għodda ġdida ( Statistics Explained[4]) għat-tixrid ta’ (meta-) dejta permezz tal-websajt tal-Eurostat. Statistics Explained hija bbażata fuq teknoloġija tat-tip Web 2.0 Wiki u l-għan ewlieni tagħha huwa li tispjega l-istatistika Ewropea, billi tippreżenta dejta u turi x’hemm interessanti jew sorprendenti fiha, flimkien mat-tagħrif dwarha neċessarju kollu. 3.2.3. L-effettività tar-Regolament u r-rilevanza tal-gruppi ta’ dejta: kompletezza F’termini wesgħin ħafna, mit-Tabelli 1, 2 u 3 wieħed jista’ jikkonkludi li d-dejta trażmessa mill-Istati Membri hija raġonevolment kompluta għall-Annessi minn I sa IV, imma d-disponibbiltà għall-annessi li jkopru s-setturi finanzjarji (l-Annessi minn V sa VII) ġeneralment hija ħafna aktar baxxa. Barra minn hekk, mill-figuri ppreżentati fit-tabelli ta’ hawn taħt, wieħed jista’ josserva li d-disponibilità tad-dejta fuq il-websajt tal-Eurostat tnaqqset minħabba l-preżenza ta’ dejta kunfidenzjali, speċjalment għall-pajjiżi ż-żgħar inkwantu ta’ dejta definittiva dwar l-Annessi minn I sa IV. Ġie irrekordjat livell għoli ta’ disponibbiltà u livell baxx ta’ kunfidenzjalità għad-dejta preliminari tal-2008 dwar l-Annessi minn I sa IV, peress li dik id-dejta hija mitluba biss fil-livell ta’ tliet numri ta’ NACE Rev.2. Tabella 1. Disponibbiltà u kunfidenzjalità tad-dejta finali għall-2007 għall-Annessi minn I sa IV, NACE Rev.1.1 Pajjiżi[5] | Total ta’ kaxxi trażmessi f’% ta’ dawk mitluba mir-Regolament tal-SBS | Kaxxi kunfidenzjali f’% tal-kaxxi trażmessi | Pajjiżi kbar | 94 | 13 | Pajjiżi ta’ daqs medju | 92 | 22 | Pajjiżi żgħar | 86 | 26 | KOLHHA | 90 | 22 | Tabella 2. Disponibbiltà u kunfidenzjalità tad-dejta finali għall-2007 għall-Annessi minn V sa VII, NACE Rev.1.1 Pajjiżi | Total ta’ kaxxi trażmessi f’% ta’dawk mitlubamir-Regolament tal-SBS | Kaxxi kunfidenzjali f’% tal-kaxxi trażmessi | Pajjiżi kbar | 63 | 9 | Pajjiżi ta’ daqs medju | 78 | 11 | Pajjiżi żgħar | 70 | 6 | KOLLHA | 73 | 9 | Tabella 3. Disponibbiltà u kunfidenzjalità tad-dejta preliminari għall-2008 għall-Annessi minn I sa IV, NACE Rev.2 Pajjiżi | Total ta’ kaxxi trażmessi f’% ta’ dawk mitluba mir-Regolament tal-SBS | Kaxxi kunfidenzjali f’% tal-kaxxi trażmessi | Pajjiżi kbar | 99 | 5 | Pajjiżi ta’ daqs medju | 95 | 16 | Pajjiżi żgħar | 91 | 14 | KOLLHA | 94 | 13 | 3.2.3.1. Rilevanza għall-utent Indikatur tar-rilevanza tad-dejta tal-SBS għall-utenti tagħna huwa l-ammont ta’ dejta jew pubblikazzjonijiet imniżżla mill-websajt tal-Eurostat u l-ammont ta’ pubblikazzjonijiet mibjugħin fl-2009. Iċ-ċifri ppreżentati fit-tabella ta’ hawn taħt jirrappreżentaw id-dejta aċċessata mill-utenti tagħna disponibbli fuq il-websajt tal-Eurostat għall-pubblikazzjonijiet tal-Eurostat matul is-sena 2009. Tabella 4. L-ammont ta’ dejta aċċessata Pubblikazzjonijiet mibjugħin (kopji stampati) | 64 | - European Business: Facts and figures (Edizzjonijiet mill-2007 sal-2009)[6] | Pubblikazzjonijiet imniżżla mill-websajt bla ħlas | 14.584 | - European Business: Facts and figures | Gruppi ta’ dejta mniżżla mill-websajt bla ħlas | L-Annessi minn I sa VII - Statistika annwali tal-intrapriżi - Analiżi tal-istatistika annwali tal-intrapriża skont il-klassi tad-daqs - Statistika annwali reġjonali - Dejta preliminari - Oħrajn | 49.230 22.814 8.594 11.463 1.744 4.615 | Regoli ta’ kunfidenzjalità u implimentazzjoni It-tabella fil-paragrafu 3.2 ta’ hawn fuq turi kemm il-kunfidenzjalità naqqset id-disponibilità tad-dejta. Regoli simili ta' kunfidenzjalità ġew applikati mill-pajjiżi kollha, fil-parti l-kbira biex jipproteġu d-dejta dwar xi intrapriża waħda jew aktar. Barra minn hekk f’bosta Stati Membri, dan l-approċċ kien issupplimentat minn “regola ta’ dominanza” li skontha d-dejta ma xterditx jekk rispondent wieħed iddomina ċ-ċifri b’aktar minn ċertu persentaġġ iffissat; il-persentaġġi li ntużaw varjaw bi ftit. Barra l-kunfidenzjalità tad-dejta fuq livell ta’ pajjiż, id-dejta fuq livell ta’ Kommunità kienet imrażżna biex id-dejta nazzjonali kunfidenzjali tkun protetta. Ir-regoli għall-identifikazzjoni tat-totali tal-UE li ħtieġu li jitrażżnu ġew stabbiliti f’Karta ta’ Kunfidenzjalità li dwarha kien hemm qbil mill-Istati Membri kollha. Għad-dejta tal-2007, b’riżultat tar-regoli applikati, 7 % tad-dejta aggregata kollha tal-UE għall-istatistika annwali tal-intrapriżi fl-Annessi minn I sa IV ma setgħetx tiġi ppubblikata għal raġunijiet ta’ kunfidenzjalità. Tabella 5. Il-kunfidenzjalità tal-varjabbli ewlenin tal-istatistika annwali tal-intrapriżi li għalihom ġew ippubblikati aggregati tal-UE fl-2007; il-livelli kollha ta’ attività NACE Rev.1.1 Anness | Numru totali ta’ kaxxi | Numru ta’ kaxxi kunfidenzjali | Numru ta’ kaxxi kunfidenzjali bħala numru totali (%) | Anness I | 856 | 57 | 7 | Anness II | 5652 | 480 | 8 | Anness III | 1252 | 42 | 3 | Anness IV | 324 | 14 | 4 | Annessi minn I sa IV | 8084 | 593 | 7 | Bil-ħsieb li jintlaħqu l-bżonnijiet tal-utenti għall-informazzjoni, il-Kummissjoni Ewropea bħalissa qed tinvestiga kif għandha tagħmel aktar aggregati tal-UE disponibbli. Ġew skoperti metodi għall-kalkolu tal-istimi għall-aggregati kunfidenzjali tal-UE li jagħtu ħarsien biżżejjed lid-dejta tal-individwi li jwieġbu, filwaqt li fl-istess ħin jiggarantixxu ċertu livell ta’ preċiżjoni tal-aggregati, u dawn se jkunu applikati mis-sena ta’ referenza 2008 ’l quddiem. Għalissa, intużaw stimi biex jingħataw aktar aggregati tal-UE fuq il-bażi ta’ dejta nazzjonali mhux kunfidenzjali biex b’hekk jimtela l-vojt li għalih ma setgħux jingħataw il-valuri attwali. Preċiżjoni Skont it-termini tar-Regolament tal-Kummissjoni (KE) Nru 1618/99 tat-23 ta’ Lulju 1999 (minn hawn ’il quddiem imsejjaħ ir-“Regolament Nru 1618/99”) dwar il-kriterji għall-valutazzjoni tal-kwalità tal-istatistika strutturali kummerċjali, l-Istati Membri kollha għandhom jagħtu tagħrif lill-Eurostat fuq bażi annwali, dwar indikaturi ta’ kwalità bħall-koeffiċjenti tal-varjazzjonijiet, ir-rata ta' kemm ma jirrispondux u żewġ rapporti speċifiċi - wieħed relatat mal-metodoloġija applikata u l-ieħor relatat mal-attività prinċipali. Abbażi tat-tagħrif mogħti mill-Istati Membri kollha, l-Eurostat għamel valutazzjoni annwali għas-sena ta’ referenza 2007 u l-partijiet ewlenin ġew inklużi f’dan ir-rapport. Biex tkun tista’ tiġi evalwata l-kwalità tad-dejta mogħtija f’livell tal-UE, l-Eurostat ikkalkula koeffiċjenti tal-varjazzjoni tal-UE aggregati għal sitt karatteristiċi, f’livell ta’ grupp (3 numri) ta’ NACE Rev.1.1, u għas-setturi kollha ta’ attività. It-tabella ta’ hawn taħt turi li, b’xi eċċezzjonijiet, il-koeffiċjenti aggregati tal-varjazzjoni tal-UE għas-sitt karatteristiċi kompilati (Għadd ta’ intrapriżi, Introjtu, Valur miżjud, Spejjeż tal-persunal, Investimenti Ġross, Għadd ta' impjegati) huwa taħt il-1,5 %. B’mod ġenerali, il-koeffiċjenti tal-varjazzjoni mogħtija huma anqas għall-industrija u ftit aktar għall-kostruzzjoni, il-kummerċ u s-servizzi. Tabella 6. Distribuzzjoni tal-koeffiċjenti aggregati tal-varjazzjoni tal-UE (%) 0.6-1.5 | 26,5 | 97.2 | 63.7 | 57.1 | 67.8 | 48.5 | 1.6-2.5 | 0 | 0.9 | 5.9 | 0.6 | 4.2 | 2.4 | >2.5 | 0 | 0 | 0 | 0 | 1.8 | 0.6 | Mill-bidu tal-ġbir tad-dejta għas-sena ta’ referenza 2008, id-dejta tal-SBS se tkun evalwata annwalment mill-bidu tal-2011 abbażi tar-Regolament tal-Kummissjoni (KE) Nru 275/2010 dwar l-implimentazzjoni tar-Regolament Nru 295/2008, dwar il-kriterji għall-evalwazzjoni tal-kwalità tal-istatistika strutturali kummerċjali Ir-rapporti se jkunu magħmula skont il-Kodiċi ta’ Prattika tal-Istatistika Ewropea. Koerenza u komparabilità Peress li kull Stat Membru huwa liberu li jagħżel il-mod kif jiġbor id-dejta tal-SBS, hemm bżonn ta’ qbil strett mar-Regolamenti tal-Kummissjoni biex tkun żgurata l-komparabbiltà tad-dejta mal-pajjiżi kollha. Kif imsemmi qabel, l-Istati Membri ntalbu jagħtu żewġ rapporti għal kull sena ta' referenza, li fihom għandhom l-opportunità li jagħtu tagħrif dwar il-metodoloġija applikata lill-Eurostat u lill-utenti. Il-koerenza tirreferi għal kemm l-istatistika se tippermetti l-użu kkombinat tad-dejta minn sorsi differenti, u għal din ir-raġuni l-Eurostat ipprova jidentifika liema huma l-karatteristiċi komuni bejn l-SBS u stħarriġ ieħor tal-kummerċ u sa fejn huma konsitenti (il-konsistenza tista' tiġi kkunsidrata bħala sinonoma mal-koerenza). Il-komparabbiltà hija każ speċjali ta’ koerenza li tuża dejta mill-istess sors imma għal perjodi ta’ żmien u/jew reġjuni differenti. Id-dejta tal-SBS tista’ tingħaqad ma’ dominji oħra tal-istatistika bħal: Il-kontabbiltà nazzjonali, l-Istħarriġ dwar l-Ispiża tax-Xogħol, il-Forza tax-xogħol u l-Istatistika għall-medda qasira taż-żmien. Madankollu, biex ikun jista’ jsir użu kkombinat ta’ din l-istatistika, hemm bżonn tkun żgurata l-koerenza. Il-koerenza bejn l-istatistika stutturali tan-negozju u d-dominji msemmija fuq kienu analizzati fil-passat, u ġew misjuba għadd ta’ differenzi kemm fid-dejta kif ukoll fil-metodoloġija. Dan mhuwiex sorprendenti, peress li kull dominju ddefinixxa l-metodoloġija bil-mod l-aktar adattat għall-analiżi partikolari. L-istatistika tan-Negozju u tal-Kummerċ tħabbat wiċċha ma’ sfidi kbar f’dinja globalizzata. Moviment qawwi favur l-integrazzjoni tas-swieq dinjija qed ibiddel l-istruttura tal-ekonomija u l-mod kif joperaw in-negozji. L-Eurostat għalhekk żviluppa programm għall-modernizzazzjoni u l-integrazzjoni aħjar tal-intrapriżi u l-istatistika tal-kummerċ (MEETS)[8]. Il-programm se jieħu perjodu ta’ sitt snin mill-2008 sal-2013. Proġett importanti taħt il-programm MEETS huwa dwar “Il-konsistenza tal-kunċetti u l-metodi ta’ statistika relatata man-negozju” li beda fit-tielet kwart tal-2010 u li se jibqa’ għaddej għal 48 xahar. Dan il-proġett se jgħin biex tiżdied il-konsistenza tal-kunċetti u se jiffaċilita l-produzzjoni ta’ leġiżlazzjoni integrata li tirregola l-istatistika dwar l-intrapriżi u l-kummerċ fil-futur. KONFORMITÀ MAL-ISTATISTIKA MAR-REGOLAMENT DWAR L-ISTATISTIKA STRUTTURALI KUMMERĊJALI (SBS) Il-konformità mar-Regolament SBS hija evalwata abbażi tal-puntwalità tad-dejta trasmessa mill-Istati Membri, kif ukoll tal-kompletezza tad-dejta u l-għadd ta’ verżjonijiet meħtieġa qabel ir-rilaxx finali. B’mod ġenerali, il-livell ta’ konformità tad-dejta tal-2007 ġie miżjud meta mqabbel mal-livell ta’ konformità rrekordjat fir-rapport preċedenti. Mhix possibbli li ssir analiżi sħiħa tal-kwistonijiet kollha ta’ konformità, partikolarment dawk relatati mal-komparabbiltà, qabel ma jkunu disponibbli r-rapporti mġedda ta’ kwalità f’Mejju 2011. Il-puntwalità tjiebet b’mod ġenerali matul is-snin. Madankollu, ċerti pajjiżi xorta għadhom jibagħtu d-dejta tagħhom xi ftit tard, ħaġa li tinfluwenza l-puntwalità tat-tixrid tal-aggregati tal-UE. Meta mqabbel mar-rapport preċedenti, l-aktar titjib li deher mil-lat ta' puntwalità kien dak li sar mill-Belġju, l-Irlanda, il-Greċja u s-Slovenja. Madankollu, il-Belġju u l-Greċja bagħtu d-dejta tagħhom xi ftit tard. L-ewwel dejta għall-2007 waslet minn Malta u din ittardjat ħafna. Għal dak li għandu x’jaqsam mal-kompletezza tal-gruppi tad-dejta trażmessi mill-pajjiżi, meta l-gruppi kollha tad-dejta għas-sensiliet definittivi tal-Annessi minn I sa IV imressqa mill-pajjiżi tal-UE-27 u n-Norveġja jinġabru flimkien, dawn jammontaw għal 90 % tad-dejta meħtieġa. Dan jirrapreżenta titjib sinifikanti meta mqabbel mas-sitwazzjoni deskritta fir-rapport preċedenti mressaq lill-Parlament Ewropew u lill-Kunsill fl-2007, iżda għadu mhux biżżejjed. Bosta pajjiżi qegħdin jieħdu azzjoni biex itejbu d-disponibbiltà tad-dejta. Il-parti l-kbira tal-pajjiżi bagħtu d-dejta preliminari għall-2008 qabel id-data tal-għeluq stipulata fir-Regolament. Xi pajjiżi bagħtu d-dejta xi ftit tard, pereżempju madwar 20 ġurnata wara d-data tal-għeluq fil-każ tal-Belġju u l-Italja, u aktar minn xahar tard fil-każ tal-Greċja u l-Polonja. B’mod ġenerali, il-puntwalità għal dawn il-gruppi ta’ dejta ma tjibitx meta mqabbla mas-sena l-oħra, imma din is-sitwazzjoni kienet minħabba l-fatt li s-sena ta’ referenza 2008 kienet affettwata mill-implimentazzjoni tan-NACE Rev.2. B’mod ġenerali, 94 % tad-dejta meħtieġa hija disponibbli. Id-dejta għall-Annessi minn V sa VII għal xi sensiliet kienet għadha nieqsa. B’mod ġenerali, 73 % tad-dejta meħtieġa għall-annessi finanzjarji hija disponibbli. Il-valutazzjoni mressqa fit-tabella 7 turi evalwazzjoni ġenerali tal-konformità għall-Istati Membri kollha li kienu soġġetti għar-Regolament SBS għas-sena ta’ referenza 2007 (l-UE-27 u n-Norveġja). L-evalwazzjoni kienet ibbażata fuq il-puntwalità, il-kompletezza tad-dejta u l-għadd ta’ verżjonijiet imressqa għad-dejta finali tal-2007 rigward l-Annessi minn I sa VII kif ukoll rigward id-dejta preliminari għall-2008 għall-Annessi minn I sa IV. Il-pajjiżi tqassmu f’erba’ kategoriji ta’ konformità: VG = Konformità tajba ħafna, id-dejta meħtieġa kollha (b’xi eċċezzjonijiet żgħar) twasslet fil-ħin. G = Konformità tajba, xi elementi neqsin jew xi dewmien żgħir fil-wasla tad-dejta. P = Id-dejta kienet parzjalment disponibbli imma elementi maġġuri ta’ konformità kienu neqsin jew id-data tal-għeluq ma ġietx rispettata. N = Parti kbira mid-dejta kienet nieqsa jew kien hemm dewmien kbir fil-wasla tad-dejta. Tabella 7. Valutazzjoni ġenerali tal-konformità Pajjiżi | Punteġġ ġenerali | EE, ES, FR, LV, LT, HU, AT, PT, RO, SK, FI, SE, NO | VG | BE, BG, CZ, DK ,DE, IE, IT, CY, LU, NL, PL, UK, SI | G | GR | P | MT | N | Mit-tabella ta’ hawn fuq wieħed jista’ jinnota li l-livell ta’ konformità kien tajjeb ħafna (VG) jew tajjeb (G) għall-parti l-kbira tal-Istati Membri. Barra minn hekk, Malta għamlet sforzi kbar biex issolvi l-problemi ta' nuqqas ta' konformità u bdiet titrażmetti d-dejta għas-snin ta' referenza preċedenti. Il-pajjiżi kollha għandhom l-intenzjoni li jżidu l-livell ta’ konformità mis-sena ta' referenza 2008 ’l quddiem. L-Eurostat ħa azzjonijiet biex iżid il-livell ta' konformità f'żewġ oqsma. L-ewwel, ressaq rapport ta' konformità quddiem il-Grupp ta' Tmexxija tal-SBS darbtejn fis-sena u lid-Diretturi tal-Istatistika Kummerċjali darba fis-sena. Intbagħtu wkoll ittri lill-Kapijiet tal-Istituzzjonijiet Nazzjonali tal-Istatistika mingħand id-Direttur Ġenerali tal-Eurostat fejn ġew indirizzati każijiet serji ta’ nuqqas ta’ konformità. Minbarra l-monitoraġġ u r-rappurtar, saru kuntatti bilaterali biex jiġu investigati u solvuti nuqqasijiet fil-konformità. It-tieni ħaġa, l-Eurostat ipprova jsib modi biex jiffaċilita t-trażmissjoni tad-dejta, eż. billi jissimplifika l-format tat-trażmissjoni tad-dejta u billi jħaffef ir-rekwiżiti tad-dejta speċjalment bil-formulazzjoni mill-ġdid tar-Regolament SBS. IL-PIŻ FUQ IN-NEGOZJI U L-AZZJONI SABIEX JITNAQQAS Introduzzjoni Il-Komunikazzjoni tal-Kummissjoni ta’ Marzu 2005 dwar “Regolamentazzjoni Aħjar għat-Tkabbir Ekonomiku u l-Impjiegi” identifikat is-simplifikazzjoni bħala azzjoni ta’ prijorità għall-UE. Fil-Komunikazzjoni tal-Kummissjoni dwar it-tnaqqis tal-piż tar-rispons, l-isforzi għas-simplifikazzjoni u l-iffissar ta’ prijoritajiet fil-qasam tal-Istatistika tal-Komunità ((COM (2006) 693 finali) kienu indirizzati b’mod aktar speċifiku lejn l-istatistika. Kif diġà ssemma qabel, biex jitnaqqas il-piż kemm fuq il-fornituri tad-dejta, kif ukoll fuq in-negozji, i-Regolament SBS kif "ifformulat mill-ġdid" għandu l-għan li jżomm il-piż fuq l-intrapriżi ħafif kemm jista’ jkun, u għal din ir-raġuni, għadd ta’ varjabbli kemm obbligatorji u kemm le tħassru jew inkell inbidlitilhom il-frekwenza minn annwali għal multiannwali. Azzjonijiet meħuda biex jitnaqqas il-piż Din it-taqsima tippreżenta fi ftit kliem l-azzjonijiet meħuda mill-Eurostat u mill-Istati Membri f’dawn l-aħħar snin biex jitnaqqsu l-ispejjeż u l-piż minn fuq in-negozju. L-Eurostat ħadem flimkien mal-Istituzzjonijiet Nazzjonali tal-Istatistika biex issib modi kif jitnaqqas il-piż minn fuq in-negozji. Il-formulazzjoni mill-ġdid tar-Regolament tal-SBS naqqset il-varjabbli obbligatorji, billi mexxiet xi varjabbli minn frekwenza annwali għal dik multiannwali kif ukoll billi ħassret xi varjabbli li ma kinux obbligatorji. Barra minn hekk, il-formulazzjoni mill-ġdid tal-SBS tintroduċi l-possibbiltà li l-pajjiżi sempliċiment jikkontribwixxu għat-totali Ewropej (bandieri CETO) mingħajr ma jkunu obbligati jagħtu dejta dettaljata meta l-figuri ma jkunux suffiċjentement ta’ min joqgħod fuqhom għall-pubblikazzjoni fuq livell nazzjonali. Xi azzjonijiet meħuda mill-Istati Membri kienu relatati mal-mod kif huma jorganizzaw il-ġbir tad-dejta tal-SBS. Ħafna drabi intużaw kampjuni ta’ stħarriġ mill-parti l-kbira tal-Istati Membri. Is-27 Stati Membri kollha minbarra wieħed użaw kampjun ta’ stħarriġ jew kombinazzjoni ta’ kampjuni ta’ stħarriġ u dejta miġbura minn sorsi oħra, minflok ċensimenti. L-Istati Membri iffukaw fuq l-applikazzjoni ta’ strateġiji ġodda għall-ġbir ta' kampjuni biex inaqqsu kemm il-piż fuq in-negozju u l-ispejjeż tal-Istituzzjonijiet Nazzjonali tal-Istatistika. Barra minn hekk, għadd ta’ pajjiżi eskludew lin-negozji ż-żgħar mill-istħarriġ tagħhom u minflok użaw sorsi amministrattivi tad-dejta flimkien ma’ stimi. F’bosta Stati Membri hemm preferenza qawwija u li dejjem qed tikber għall-użu ta’ sorsi ta’ dejta amministrattiva minflok ma jsir stħarriġ. Madankollu, hemm diversi ostakoli fl-użu ta’ sorsi ta’ dejta amministrattiva biss, minħabba l-fatt li d-dejta amministrattiva normalment hija differenti minn dejta statistika f’termini ta’ definizzjonijiet, formati, kodiċi, protokolli ta’ trażmissjoni, eċċ. Għal din ir-raġuni, hemm bżonn ta’ appoġġ politiku biex ikun stabbilit qbil bejn l-Istituzzjonijiet Nazzjonali tal-Istatistika u l-organizzazzjonijiet governattivi rilevanti dwar il-produzzjoni ta’ dejta amministrattiva li tkun tista’ taqdi l-għanijiet rilevanti. Il-bidla mill-istħarriġ għall-użu ta’ sorsi ta’ dejta amministrattiva titlob investiment inizjali f’forma ta’ riżorsi interni addizzjonali u metodi ġodda ta’ ħidma aġġustati fuq il-livell tal-Istituzzjonijiet Nazzjonali tal-Istatistika qabel ma jkunu jistgħu jinħassu l-effetti tal-effiċjenza. Ċerti pajjiżi bdew ukoll jesploraw aktar mezzi diretti biex jiġbru d-dejta, inkluż il-ġbir dirett mill-kontijiet tal-kumpanija. Idealment, l-istatistika tista’ tiġi ġġenerata bħala prodott sekondarju tal-kontabbiltà regolari mill-intrapriżi, id-dejta tkun ipproċessata awtomatikament, l-identifikaturi komuni jippermettu li t-tagħrif miġbur jintuża bil-mod l-aktar effiċjenti, u li t-tagħrif jintbagħat awtomatikament, pereżempju lill-Eurostat, malli jkun ipproċessat. Bħala konklużjoni, il-piż fuq in-negozji huwa kwistjoni li tiġi kkunsidrata kull meta jsiru xi tibdiliet fir-rekwiżiti tad-dejta jew fil-proċessi tal-produzzjoni tad-dejta. Madankollu, l-għan ewlieni huwa l-produzzjoni ta’ dejta tal-SBS ta’ kwalità għolja, li tikkorrispondi mal-bżonnijiet tal-utenti b’mod kosteffettiv. ŻVILUPPI OĦRA Is-Sistema Ewropea tal-Istatistika l-ħin kollu tipprova tidentifika modi kif tlaħħaq mal-bżonnijiet ġodda li dejjem jiżdiedu tal-istatistika, waqt li fl-istess ħin qed tagħmel sforzi kbar biex tnaqqas kemm il-piż fuq dawk li jwieġbu kif ukoll l-ispejjeż tal-produzzjoni tal-istatistika. Barra minn hekk, minħabba l-importanza tal-istatistika Ewropea li dejjem qed tiżdied - f’livell tal-UE – għall-iżvilupp, l-implimentazzjoni, il-monitoraġġ u l-evalwazzjoni tal-politiki tal-UE, il-Kummissjoni (l-Eurostat) ħarġet Komunikazzjoni dwar il-metodu ta’ produzzjoni tal-istatistika tal-UE – viżjoni għad-deċennju li ġej[9]. Din il-Komunikazzjoni toffri viżjoni għal riforma tal-mod kif issir l-istatistika Ewropea. Il-programm MEETS għall-modernizzazzjoni u l-integrazzjoni aħjar tal-istatistika tal-intrapriżi u l-kummerċ, li diġà ssemma, qed jieħu passi prattiċi biex jimplimenta din il-viżjoni. L-għanijiet ta’ dan il-programm huma li jiġu żviluppati gruppi fil-mira ta’ indikaturi u biex issir reviżjoni tal-prijoritajiet; isir qafas issimplifikat ta’ statistika marbuta man-negozji; u l-implimentazzjoni ta’ mod intelliġenti għall-ġbir tad-dejta u l-modernizzazzjoni u s-simplifikazzjoni tal-Intrastat. [1] Ir-Regolament tal-Kummissjoni (KE) Nru 251/2009 tal-11 ta’ Marzu 2009 li jimplimenta u jemenda r-Regolament (KE) Nru 295/2008 tal-Parlament Ewropew u tal-Kunsill dwar is-serje ta' dejta li għandha tiġi prodotta għall-istatistiċi strutturali tal-kummerċ u l-adattamenti meħtieġa wara l-klassifikazzjoni ta' statistika tal-prodotti assoċjati mal-attività (CPA). [2] Klassifikazzjoni komuni tal-unitajiet territorjali għall-istatistika (Regolament (KE) Nru 1059/2003) [3] http://epp.eurostat.ec.europa.eu/portal/page/portal/eurostat/home [4] http://epp.eurostat.ec.europa.eu/statistics_explained/index.php/Structural_business_statistics_overview [5] 5 Klassifikazzjoni tal-bnadar CETO: Pajjiżi kbar: DE, FR, IT, UK Pajjiżi ta’ daqs medju: BE, DK, ES, GR, IE, NL, AT, PL, PT, FI, SE, NO Pajjiżi żgħar: BG, CZ, EE, CY, LV, LT, LU, HU, MT, RO, SI, SK [6] Il-produzzjoni ta’ kopji stampati twaqqfet fl-2010. [7] Il-koeffiċjenti tal-varjazzjoni kienu kkalkulati għad-dejta finali tal-2007 għas-Sensiela 1A, 2A, 3B u 4A (l-Annessi minn I sa IV), fuq NACE Rev.1.1, f’livell ta’ 3 numri (gruppi) jew raggruppamenti kif imsemmi fit-Taqsima 9 tal-Anness 1 mar-Regolament SBS. [8] ĠU L 340, 19.12.2008 – (Id-Deċiżjoni Nru 1297/2008/KE tal-Parlament Ewropew u tal-Kunsill tas-16 ta' Diċembru 2008 dwar Programm għall-Modernizzazzjoni tal-Istatistika Ewropea tal-Intrapriża u l-Kummerċ (MEETS)). [9] COM(2009) 404 finali: Komunikazzjoni mill-Kummissjoni lill-Parlament Ewropew u lill-Kunsill dwar il-metodu ta' produzzjoni tal-istatistika tal-UE : viżjoni għad-deċennju li ġej.